stanford-oval/wikipedia huggingface dataset:
Vilhonvuorenkatu

| Vilhonvuorenkatu> Vilhelmbergsgatan |
| --- | --- |
 Vilhonvuorenkatu 7–9
Kaupunki:  Helsinki
Tieluokka:  alueellinen kokoojakatu
Pituus:  noin 725 m
Alkupiste:  Vilhonvuori
Päätepiste:  Kalasatama (noin 725 m)
Katso myös:  Vilhonvuorenkatu Commonsissa
Osa kadusta on kahdessa tasossa. Taustalla Marjatan talo.
Vilhonvuorenkatu (ruots. Vilhelmbergsgatan) on poikittaissuuntainen katu Sörnäisten kaupunginosassa Helsingissä. Se alkaa Vilhonvuoresta lähellä Hämeentien kurvia ja laskee mäkeä alas kaakkoon kohti Kalasatamaa, jossa se päättyy Koksikadun ja Parrukadun risteykseen. Matkalla se risteää Sörnäisten rantatien kanssa. Vilhonvuorenkadulta on aiemmin ollut autoliikennettä myös Hämeentielle, mutta nykyään kadulla on kääntöpaikka juuri ennen Kurvia.
Vilhonvuorenkadun varrella on muutamia asuinkerrostaloja ja toimistorakennuksia. Pohjoiseen kadusta haarautuvat Pääskylänrinne ja Suvilahdenkatu.
Kadun nimen alkuperä on Wilhelmsberg-nimisessä huvilassa, jonka tehtailija Gabriel Wilhelm Andsten rakennutti kaakelitehtaansa viereen. Vilhelmsperinkatu, Vilhelmsbärgsgatan, vahvistettiin vuonna 1909. Nykyisiin asuihin sekä suomen- että ruotsinkieliset nimet vaihdettiin vuonna 1928.
Jatke vuonna 2022

Vilhonvuorenkatua jatkettiin Sörnäisten rantatien yli Suvilahden halki Kalasatamaan, jossa se muodostaa Kalasataman asuinalueen kokoojakadun. Uusi yhteys paransi merkittävästi itäisen kantakaupungin autoliikennettä, kuten yhteyttä Itäväylältä Kalasatamaan. Uudella katuosuudella on myös yksisuuntaiset pyörätiet. Laajennushanke alkoi syksyllä 2019, ja katu avattiin 17. kesäkuuta 2022.
Laajennuksen rakentamista kutsuttiin vaikeaksi, sillä osuudelta jouduttiin purkamaan vanhojen teollisuusrakennusten perustuksia ja raskasta rantapenkerettä sekä uusimaan vanhaa kunnallistekniikkaa. Katu jouduttiin paaluttamaan, koska alue on vanhaa merenpohjaa, jota on 1900-luvun alussa täytetty sekalaisilla täyttömaa-aineksilla. Koska maaperässä oli paljon Suvilahden energiantuotannon pilaamaa maata, katua rakennettiin kuukausien ajan suuressa ilmatiiviissä teltassa. Työntekijät käyttivät hengityssuojaimia ja kaasumittareita. Laajennus maksoi 20 miljoonaa euroa, josta noin 15 miljoonaa euroa kului esirakentamiseen, mukaan lukien pilaantuneiden maamassojen käsittelyyn ja kuljetuksiin.
Kuvia

Katunäkymä vuodelta 1908.
Apteekin talo sijaitsi Kurvin ja Vilhonvuorenkadun kulmassa vuoteen 1961 asti.
Sörnäisten rantatien ja Vilhonvuorenkadun risteyksessä sijaitsi aiemmin tasoristeys. Satamaradan kiskot ylettyivät pisimmillään Hakaniementorille.
Vilhonvuorenkadun ja Suvilahden välinen jalankulkusilta Sörnäisten rantatien yli joudutaan purkamaan Sörnäistentunnelin rakennusvaiheessa.
Kadun jatkeen rakennustöitä syksyllä 2021.
Aiheesta muualla

Kuvia tai muita tiedostoja aiheesta Vilhonvuorenkatu Wikimedia Commonsissa
Vilhonvuorenkadun jatke Kalasatamaan kulkee Hanasaaren voimalaitoksen ohi.
W78-ydinkärki

Havainnekuvassa W78-ydinkärki Mark 12A -paluulaitteen sisällä.
W78-ydinkärki on yhdysvaltalainen vetypommin sisältävä ydintaistelukärki, jonka tuhovoima on noin 335–350 kilotonnia TNT:tä. Sitä käytetään LGM-30 Minuteman III -ohjusten taitelukärkenä, Mark 12A -ilmakehäänpaluulaitteen sisällä. W78 suunniteltiin 1970-luvulla Los Alamos National Laboratoryssä. On arvioitu, että 1083 kärkeä valmistettiin.
Käännös suomeksi
Koronaviruspandemian taloudelliset vaikutukset

Koronaviruspandemian taloudelliset vaikutukset ovat lähinnä koronaviruksen torjuntatoimien aiheuttamia taloudelle kielteisiä vaikutuksia. Näitä ovat työttömyys, lomautukset, yritysten kaatuminen, tuotannon ja kansantalouden supistuminen jne. Vastaavanlaista talouden supistumista ei monissa maissa ole nähty sitten sota-ajan tai 90-luvun laman.
Indikaattoreissa

Kansainvälisen valuuttarahasto IMF:n mukaan uusi koronavirus haittaa taloudellista toimintaa Kiinassa pysäyttämällä tuotantoyksiköitä ja rajoittamalla liikkumista. Tämä vaikuttaa myös muihin maihin turismin, tuotantoketjujen ja hyödykkeiden hintakehityksen kautta.[lähde? ]
SARS-CoV-2-epidemia sai pörssit ympäri maailman selvään laskuun vuoden 2020 tammikuun puolivälissä. Hongkongin pörssin yleisindeksi laski 21. tammikuuta yli kaksi prosenttia. Singaporessa, Soulissa ja Manilassa yleisindeksit laskivat yli prosentin. Tokiossa pudotusta mitattiin 0,9 prosenttia. Helsingin pörssissä yleisindeksi painui noin 0,7 prosenttia miinukselle. Wall Streetin pörssikurssit avautuivat myös laskussa. 28. helmikuuta uutisoitiin osakemarkkinoiden painuvan alaspäin eniten sitten vuoden 2008 talouskriisin.
27. tammikuuta Helsingissä pörssin yleisindeksi oli pian avautumisen jälkeen 1,5 prosenttia laskussa. Erityisesti Finnairin kurssi kärsi, ollen pian pörssin avautumisen jälkeen lähes seitsemän prosentin laskussa. Suunta oli laskuun myös Euroopan suurissa pörsseissä Frankfurtissa, Pariisissa ja Lontoossa. Aiemmin sulkeutunut Tokion pörssi päätyi kaksi prosenttia miinukselle, kun tieto uusista tartunnoista ja kuolemantapauksista levisi. Bangkokissa laskua oli liki kolme prosenttia. Myös öljyn hinta painui laskuun. Viitelaatu Brentin tynnyrihinta laski 2,3 prosenttia alle 60 dollariin.
Dow Jones -indeksi koki 31. tammikuuta suurimman päiväkohtaisen laskun (2,1 prosenttia) elokuun 2019 jälkeen, kun sijoittajien huoli viruksen leviämisestä ja vaikutuksesta maailmantalouteen kasvoi. WallachBeth Capitalin strategi Ilya Feygin totesi että Federal Reserve ja Yhdysvaltain presidentti Donald Trump eivät voi tehdä mitään virukselle.
Yritysten tasolla

McDonald’s China on sulkenut väliaikaisesti yli 300 ravintolaansa ja Starbucks on sulkenut puolet 4 100 kahvilastaan. Coca-Cola on sulkenut toimistojaan ja tehtaitaan Kiinassa. Amazon ja Microsoft ovat sulkeneet toimistojaan. Applen sopimusvalmistaja Foxconnin tuotanto on pysäytetty Kiinassa laajalti ainakin 10. helmikuuta asti. Lentokonevalmistaja Airbus on pysäyttänyt kiinalaisen uudenvuoden jälkeen toistaiseksi Kiinassa sijaitsevan kokoonpanoyksikkönsä toiminnan. Hyundai joutuu sulkemaan kaikki tehtaansa Etelä-Koreassa, sillä tehtaat eivät saa tarvitsemiaan kiinalaisia komponentteja. Fiat Chrysler on varoittanut, että se saattaa joutua pysäyttämään tuotannon yhdellä Euroopan tehtaallaan. Nintendo Switch -konsolin toimitukset Japaniin myöhästyvät. Suomalaisista yhtiöistä Kone, UPM ja Konecranes ovat keskeyttäneet tuotantonsa tehtaillaan Kiinassa viranomaisten ohjeiden takia.
Kiinan viranomaiset sulkivat 23. tammikuuta tärkeimmät turistinähtävyydet, kuten osan Kiinan muurista ja muut nähtävyydet, kuten Pekingissä sijaitseva Kielletty kaupunki ja Shanghain Disneyland. Kaikki Aasian Disneylandit on suljettu.[lähde? ]
Huomattava osa väestöstä on hamstrannut ruokatarpeita karanteenin varalta. Ympäri maailmaa ostajien kohteena on ollut erityisesti vessapaperi.
Diagnostiikka-alan talouteen pandemia on vaikuttanut merkittävästi. Alalla on tehty paljon suuria kauppoja ja ennennäkemättömiä tuloksia pandemian aikana. Erityisesti COVID-19-testaukseen osallistuneet yritykset ovat hyötyneet suuresti äkillisesti kasvaneesta testaustarpeesta, esimerkiksi saksalaisen Centogenen liikevaihto oli kaksinkertaistunut vuoden 2019 jälkeen. COVID-19-testaus toi yritykselle noin 60 miljoonaa euroa pelkästään vuoden 2020 viimeisen neljänneksen aikana ja koko vuoden liikevaihto oli 128,4 miljoonaa euroa. Merkittäviä toimijoita COVID-19-diagnostiikassa ovat olleet muun muassa PerkinElmer, Quest Diagnostics, Quidel Corporation, Siemens Healthcare, Abbott Laboratories, Thermo Fisher Scientific, bioMérieux, Hoffmann-La Roche ja Danaher Corporation.
Suomessa

Kiina ilmoitti 25. tammikuuta vuonna 2020 lopettavansa ryhmämatkat ulkomaille ja maan sisällä, jolla on arvioitu olevan merkittävä vaikutus Lapin matkailuelinkeinolle ja myös lentoyhtiö Finnairin toiminnalle.[lähde? ]
Finnair kertoi 31. tammikuuta, että kaikki Kiinan lennot keskeytetään helmikuun loppuun saakka. Rajoitus iskee Finnairin liiketoiminnan ytimeen, sillä yhtiö on vuosien ajan rakentanut strategiaansa Kiinan reittien varaan. Finnair ilmoitti aloittavansa 600 kaukoliikennelentäjää koskevat määräaikaisten lomautusten yt-neuvottelut koronaviruksen vuoksi.
Vuoden 2020 helmikuun puolivälissä monet isot kansainväliset alan toimijat ovat joutuneet kertomaan muun muassa suomalaisille asiakkailleen Kiinasta tulevien lähetysten viivästymisistä ja jopa perumisista. Jopa puoli miljoonaa Kiinasta Suomeen matkalla olevaa pakettia oli 12. helmikuuta uutisten mukaan viivästynyt koronaviruksen vuoksi.
Koronavirus saattaa hidastaa Raumalla Wasalinen Aurora Botnia -nimisen autolautan valmistumista, koska laivanosien toimitus Kiinasta voi viivästyä.
Finanssiryhmä OP laski ennustettaan Suomen vuoden 2020 talouskasvusta. Aikaisemmin Suomen talouden arvioitiin kasvavan 0,5 prosenttia, mutta talouskasvu jäänee uuden ennusteen mukaan nollaan koronaviruksen vuoksi, ja OP arvioi taantuman olevan mahdollinen.
Koronakriisin aikana maalis–toukokuussa konkurssiin asetettiin yhteensä 572 yritystä, mikä oli 16 prosenttia enemmän kuin edellisenä vuonna.
Pandemiasta ovat hyötyneet Suomessa toimivat diagnostiikka-alan yritykset, joista suuri osa on turkulaisia. Niistä COVID-19-testaukseen liittyviä tuotteita valmistavat esimerkiksi Arcdia, Tepcomp ja PerkinElmer-konserniin kuuluva Wallac, joka kaksinkertaisti liikevaihtonsa pandemian seurauksena. Valtaosa yritysten Suomessa valmistettavista tuotteista menee vientiin. Pandemia nosti COVID-19-testien kysyntää, mutta muiden infektiotautitestien kysyntä puolestaan laski. Vuonna 2020 laboratoriodiagnostiikan vienti kasvoi 27 % edelliseen vuoteen verrattuna ja koronatestit toivat Suomeen 830 miljoonaa euroa. Pandemian jälkeen, kun koronaan liittyvien tuotteiden kysyntä vähenee, yritykset todennäköisesti tulevat hyötymään luomistaan kauppasuhteista muiden tuotteidensa kohdalla.
Yksilötasolla

Maailmanpankin johtaja David Malpass esitti arvion, jonka mukaan koronapandemia syöksee 60 miljoonaa ihmistä äärimmäiseen köyhyyteen. Maailmanpankin määritelmä äärimmäiselle köyhyydelle on alle $1.90 (n. 1,70 €) suuruinen rahamäärä henkilöä kohden päivässä. Malpassin mukaan pandemia tekee tyhjäksi ne tulokset, jotka köyhyyden vähentämisessä on saavutettu viimeisten kolmen vuoden aikana.
Visa pour l’Image

Visa pour l'Image on kansainvälinen kuvajournalismin festivaali. Se järjestetään vuosittain Etelä-Ranskassa Perpignanissa.
Festivaalilla on näyttelyitä, konferensseja, keskustelutilaisuuksia, ja sen yhteydessä jaetaan palkintoja lehtikuville kymmenessä sarjassa.
Palkittujen joukossa on ollut päivälehtisarjassa suomalaisista lehtikuvaajista Niklas Meltio vuonna 2013 Syyria-aiheisilla kuvillaan ja Meeri Koutaniemi vuonna 2014 maasai-tyttöjen ympärileikkauksesta kertovilla kuvilla.
Aiheesta muualla

Site officiel du festival
Festival coverage in English from Radio France Internationale (Arkistoitu – Internet Archive)
Konstitutionalismi

Konstitutionalismi (< lat.) on perustuslaillinen hallitusjärjestelmä, valtiojärjestelmä, jossa hallitusvaltaa rajoittavat laki tai traditio. Konstitutionalismi kehittyi 1600-luvulla vastareaktiona absolutismille – mikä tarkoittaa yhden henkilön rajatonta valtaa. Konstitutionalismissa hallitusvaltaa rajoittavat kansan osallisuus valtiovaltaan ja kansalaisten perusoikeudet. Sitä toteutettiin Mainiossa vallankumouksessa Englannissa 1689, Yhdysvalloissa 1787–89 ja Ranskassa 1789–91.
Volskin kieli

Volskin kieltä puhuttiin Italiassa ennen latinan valta-asemaa. Se on itaalinen kieli ja sukua latinalle, umbrille ja oskille.
Itaaliset kielet
latina
oski
umbri
volski
romaaniset kielet
Voimakkuus

Tässä pitoisuus–vaste-kuvaajassa lääkkeellä B (punainen käyrä) on pienempi voimakkuusarvo (katkoviivan leikkauskohta x-akselilla) kuin lääkkeellä A. Lääke B on siis voimakkaampi, koska vasteen saamiseksi sitä tarvitaan pienempi pitoisuus.
Voimakkuus on farmakologiassa käytetty suure, joka ilmaisee lääkeaineen vaikutusta suhteessa käytettävään määrään. Voimakkuus ilmaistaan pitoisuutena (moolia per litra). Tarkalleen ottaen voimakkuus tarkoittaa sitä lääkeainepitoisuutta, jolla saadaan ennalta määritelty vaste. Tyypillisesti mitattavana vasteena käytetään puolta lääkeaineen suurimmasta saavutettavissa olevasta vasteesta eli maksimivasteesta.
Lääkeaineen voimakkuus ja lääkeaineen teho ovat yhdessä käytettyjä mutta toisistaan erillisiä suureita. Siinä missä voimakkuus kertoo tarvittavasta lääkeainemäärästä suhteessa kyseisellä lääkeainella saavutettavissa olevaan vaikutukseen, teho kuvastaa lääkeaineella saavutettavissa olevaa maksimivastetta suhteessa muihin lääkeaineisiin.
Visaginasin ydinvoimala

Visaginasin ydinvoimala on  Ignalinan voimalan sulkemisen jälkeen laadittu suunnitelma ydinvoimalan rakentamiseksi Liettuaan. Liettuan tavoitteena oli rakentaa uusi ydinvoimala vuoteen 2018 mennessä. Projekti kuitenkin lopetettiin vuonna 2016.
Uusi ydinvoimala oli suunniteltu sijoitettavaksi aivan Ignalinan vanhan voimalan viereen, sen itäpuolelle. Näin olisi voitu hyödyntää esimerkiksi jo rakennettua sähkönsiirtoverkkoa ja muita olemassa olevia perusrakenteita. Hankkeen huhtikuussa 2009 hyväksytty ympäristövaikutusten arvioinnin teki osaksi suomalainen Pöyry-konserni.
Kesällä 2012 Liettuan parlamentti hyväksyi alustavasti uudemman suunnitelman 1 350 megawatin ydinvoimalasta. Voimalan reaktori haluttiin tilata japanilaiselta Hitachilta, joka olisi tullut 20 prosentin osuudella myös sijoittajaosakkaaksi tähän noin viisi miljardia euroa maksavaan uuteen ydinvoimalaan. Liettuan valtiolle olisi tullut  38 prosentin osuus, Viro oli kiinnostunut 22 prosentin osuudesta ja Latvia 20 prosentin osuudesta.
Aiheesta muualla

Uuden Visaginasin ydinvoimalan kotisivut (Arkistoitu – Internet Archive) (englanniksi, liettuaksi)
Voimahyökkääjä

Voimahyökkääjä (engl. power forward) on jääkiekkotermi, jolla kuvataan isoja ja voimakkaita hyökkääjiä, jotka pystyvät sekä pelaamaan kovaa että tekemään pisteitä. Voimahyökkääjille tyypillistä on, että heille kertyy paljon jäähyjä, mutta taitavimmat heistä pystyvät pelaaman myös huomattavasti puhtaammin. [lähde? ]
Voimahyökkääjät tarvitsevat kokoa ja kovuutta, jotta he voivat taistella kiekosta kaukalon reunoilla. Heillä pitää kuitenkin myös olla tarpeeksi liikkuvuutta, taitoa sekä hyökkäyspelin vaistoja. Joskus voimahyökkääjien saattaa tarvita myös tapella. Boston Bruinsin managerin Harry Sindenin mukaan voimahyökkääjä tuli terminä ensimmäistä kertaa käyttöön Cam Neelyn pelityylin myötä. Termi on tullut jääkiekkoon koripallon kautta (koripallossa power forwardia kutsutaan suomeksi isoksi laitahyökkääjäksi).
Nykyajan jääkiekon parhaimpia voimahyökkääjiä ovat muun muassa Leon Draisaitl, Mikko Rantanen, Blake Wheeler ja Mark Stone.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Power forward (ice hockey)
Västra Vingåkerin kirkko

| Västra Vingåkerin kirkko Västra Vingåkers kyrka |
| --- | --- |

Kirkkokunta:  Ruotsin kirkko
Hiippakunta:  Strängnäsin hiippakunta
Seurakunta:  Västra Vingåkerin seurakunta
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Västra Vingåkerin kirkko (ruots. Västra Vingåkers kyrka) on Ruotsissa Vingåkerin kunnassa sijaitseva kirkkorakennus. Sitä alettiin rakentamaan noin vuoden 1300 tienoilla, mutta keskiaikaisesta kirkosta ei ole enää paljoakaan jäljellä. Nykyisen ulkonäkönsä kirkko sai vuonna 1783 valmistuneessa remontissa, jolloin muun muassa sakasti rakennettiin. Rakennus oli remontissa myös vuosina 2011–2012.
Aiheesta muualla

Wikimedia Commonsissa on kuvia tai muita tiedostoja aiheesta .
Renoveringsblogg[vanhentunut linkki] (ruotsiksi)
Kyrkans Tidning: Den stora förvandlingen (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Västra Vingåkers kyrka
Käännös suomeksi
Voimaleikkuri

Voimaleikkurit
Voimaleikkuri eli pulttisakset on työkalu, jolla katkaistaan pultteja, ketjua ja rautalankaa. Voimaleikkureissa on yleensä pitkät kahvat ja lyhyet terät, jolloin voimaa ei tarvita paljon katkaisuun. Uudemmissa voimaleikkureissa on monesti myös rattaat joiden ansiosta saadaan enemmän momenttia. Purjeveneissä voimaleikkuria tarvitaan maston katkettua, vanttien katkaisuun.
Warp

Warp tarkoittaa seuraavia asioita:
Warp, fiktiivinen paikka Warhammer 40,000 -pelin maailmassa
Warp Records, brittiläinen levy-yhtiö
OS/2 Warp, OS/2-käyttöjärjestelmän myyntinimi versiosta 3.0 alkaen
Warp, verbi, usein peleissä käytetty sanonta, tarkoittaa paikan vaihtoa. ks. Teleporttaaminen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Warp”, voi hakea sivunnimihaulla, laajalla sivunnimihaulla tai tekstihaulla.
Västra skogenin metroasema

Västra skogenin metroasema on yksi Tukholman metron sinisen linjan asemista, joka sijaitsee Ingentingissä Solnan kunnassa. Västra skogenista linja haarautuu Akallaan ja Hjulstaan. Se avattiin metron sinisen linjan avauduttua 31. lokakuuta 1975 metrojärjestelmän 81. asemana. Aseman lippuhallin ja välitasanteen väliset liukuportaat ovat Ruotsin pisimmät, 66 metriä. Asemalla on myös sinisen linjan liikenteenohjaus.
Asemalla on kolme raidetta ja kaksi laituria: raiteelta yksi liikennöidään Akallaan ja Hjulstaan ja raiteilta kaksi ja kolme Kungsträdgårdeniin. Keskustan suuntaan on kaksi raidetta lähinnä ajantasaussyistä. Asemalla on yksi lippuhalli ja vain yksi sisäänkäynti, Länsimetsänaukiolla Johan Enbergs vägenillä.
Aiheesta muualla

Kuvia tai muita tiedostoja aiheesta Västra skogenin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Huvudsta (en) ▷ Hjulsta |  |  Linja 10 |  | Stadshagen (en) ▷ Kungsträdgårdenin metroasema |
| Solna centrum (en) ▷ Akallan metroasema |  |  Linja 11 |  | Stadshagen (en) ▷ Kungsträdgårdenin metroasema |
muokkaa wikidataa
Metroaseman sisäänkäynti
Viulukonsertto (Berwald)

Franz Berwald sävelsi viulukonserttonsa cis-mollissa (op. 2) yhtenä nuoruudentöistään 24-vuotiaana. Säveltäjän veli August kantaesitti teoksen vuonna 1821.
Konserton sävellaji on epätavanomainen, ja teos sisältää lukuisia teknisiä hankaluuksia. On väitetty, että Berwald sävelsi ne serkulleen Johan Fredrikille, joka kehuskeli voivansa hallita mitä vain. Lehdistö ei ottanut konserttoa vastaan innostuneesti. Teos leimattiin kömpelöksi; sen esityksessä keskimmäisen osan kohdalla kuultiin yleisön joukosta jopa säestyksen aiheuttamaa naurua.
Konsertto unohtui pian ja pysyi soittamattomana lähes 90 vuoden ajan. Vuonna 1909 teoksen esitti Henri Marteau, joka kiersi sen kanssa ympäri Eurooppaa.
Osat

Allegro moderato
Adagio
Rondo. Allegretto
Virtsarakko

Miehen sukuelinten anatomiaa.
1. Virtsarakko. 2. Häpyliitos. 3. Siitin. 4. Paisuvaiskudos. 5. Terska. 6. Esinahka. 7. Virtsaputki. 10. Rakkularauhanen. 12. Eturauhanen. 15. Siemenjohdin. 16 Lisäkives. 17. Kives. 18. Kivespussi.
Virtsarakko (lat. vesica urinaria) on häpyluun takana sijaitseva sidekudoksen, limakalvon ja sileän lihaksen muodostama, virtsaamisten väliaikoina virtsaa säilyttävä pussimainen elin.
Virtsa tulee rakkoon munuaisten konsentroimana virtsanjohtimia pitkin. Virtsa poistuu rakosta virtsaputkea pitkin.
Virtsarakon tyhjentäminen, virtsaaminen, perustuu virtsaamisheijasteeseen. Heijaste syntyy, kun virtsarakon seinämiin kohdistuu virtsan aiheuttama venytys. Tieto täydestä rakosta kulkee hermoston välityksellä virtsaamiskeskukseen, joka taas lähettää parasympaattista hermostoa pitkin supistumiskäskyn virtsaputken sulkijalihaksiin.
Pienillä lapsilla heijasteen aiheuttama virtsaamisrefleksi on automaattinen toiminto, jota ihminen oppii säätelemään tietoisesti noin kahden tai kolmen vuoden iässä. Kuitenkin kuivaksi opettelu vaatii lapselta aikaa, ja erityisesti nukkuessa virtsanpidätys voi olla vaikeaa. Tällöin puhutaan yökastelusta.
Virtsarakon erikoispiirre on sen sisäpuolta verhoava uroepiteeli, joka voi venyä huomattavastikin tarvittaessa. Virtsaamistarve voi syntyä jo noin 250 ml:sta virtsaa, mutta jos syntyvä heijaste torjutaan, rakko voi laajentua jopa yli 500 ml vetoiseksi. Jos tarve edelleen torjutaan, rakko tyhjentyy automaattisesti, sillä seinämien sileät lihakset kestävät venytystä vain tiettyyn rajaan asti.
Virtsarakkoon liittyviä sairaustiloja

Mikäli virtsaaminen ei syystä tai toisesta onnistu, voi asentaa joko katetrin virtsaputken kautta tai ulkoisen virtsankeruulaitteen ihon läpi.
Tiputtelu voi olla myös ongelma, jolloin puhutaan virtsan pidätyskyvyn häiriöstä eli virtsainkontinenssista. Tämän vaivan hoitoon on saatavissa lääkehoitoa, ja lantionpohjan lihasten harjoittelulla voi myös apua vaivaan.
Virtsarakossa voi olla myös tulehduksia ja kasvaimia. Virtsarakkotulehdus on varsinkin naisilla yleinen ja kivulias sairaus, joka aiheuttaa mm. tihentynyttä virtsanerityksen tarvetta.
Yliaktiivinen virtsarakko on idiopaattinen eli muista sairauksista riippumaton oireyhtymä, jossa virtsarakon detrusor-lihas on yliherkkä ja toimii yliaktiivisesti. Yliaktiivisen virtsarakon lääkehoidossa on mirabegronin lisäksi käytetty muun muassa muskariinireseptoreja salpaavia, antikolinergisiä lääkeaineita. Suomessa käytössä ovat olleet darifenasiini, fesoterodiini, solifenasiini, oksibutiniini, tolterodiini ja trospiumkloridi.
Aiheesta muualla

Wikimedia Commonsissa on kuvia tai muita tiedostoja aiheesta .
Miesklinikka.com: Miten virtsarakko toimii (Arkistoitu – Internet Archive)
Lääkealan turvallisuus- ja kehittämiskeskus (Fimea), Päivi Ruokoniemi: Uutta lääkkeistä: Mirabegroni, 26.3.2013 (Arkistoitu – Internet Archive)
Virtsarakko
Warning

Warning voi tarkoittaa muun muassa seuraavia:
Warning, Green Dayn albumi
Warning, Antigaman albumi
The Warning, Queensrÿchen albumi
The Warning, Hot Chipin albumi
The Warning, meksikolainen rock-yhtye
Mount Warning, vuori Australiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Warning”, voi hakea sivunnimihaulla, laajalla sivunnimihaulla tai tekstihaulla.
Viulu-ukko

| Viulu-ukko |
| --- | --- |
 Singlejulkaisun kansikuva.
Kappaleen tiedot
Esittäjä(t):  Pihasoittajat
Levy-yhtiö:  Love Records
Kesto:  2.29
Tyylilaji:  folk
Julkaistu:  1975
Säveltäjä(t):  Kim Kuusi
Sanoittaja(t):  Hannu Karlsson (suomi) Arthur Ridgway Spencer (englanti)
Albumilta:  Kontaten kotia
Euroviisutiedot
Vuosi:  1975
Maa:  Suomi
Sijoitus:  7.
Pisteet:  74
Muuta:  Kapellimestarina Ossi Runne
Viulu-ukko on Pihasoittajat-yhtyeen esittämä kappale, joka edusti Suomea vuoden 1975 Eurovision laulukilpailussa. Kappaleen sävelsi Kim Kuusi ja sanoitti Hannu Karlsson. Tukholmassa järjestetyssä loppukilpailussa kappale esitettiin englanniksi nimellä ”Old Man Fiddle”. Se sijoittui seitsemänneksi ja sai Sveitsiltä ja Länsi-Saksalta täydet kaksitoista pistettä.
Kappale ilmestyi myös Pihasoittajien vuonna 1975 julkaistulla albumilla Kontaten kotia.